CELEX: 32016R0433
Language: da
Date: 2016-03-22 00:00:00
Title: Kommissionens gennemførelsesforordning (EU) 2016/433 af 22. marts 2016 om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza af subtype H7N8 (EØS-relevant tekst)

23.3.2016   
            
            
               DA
            
            
               Den Europæiske Unions Tidende
            
            
               L 76/29
            
         KOMMISSIONENS GENNEMFØRELSESFORORDNING (EU) 2016/433
   af 22. marts 2016
   om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza af subtype H7N8
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF (1) af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum, særlig artikel 8, indledningen, artikel 8, nr. 1), første afsnit, og artikel 8, nr. 4),
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, artikel 24, stk. 2, og artikel 25, stk. 2, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 798/2008 (3) er der fastsat krav vedrørende udstedelse af veterinærcertifikat ved import til og transit, herunder oplagring under transit, gennem Unionen af fjerkræ og fjerkræprodukter (i det følgende benævnt »varerne«). Varerne må kun importeres til og sendes i transit gennem Unionen fra tredjelande, områder, zoner og segmenter, der er opført i kolonne 1 og 3 i tabellen i del 1 i bilag I.
            
         
               (2)
            
            
               Ved forordning (EF) nr. 798/2008 er der også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (i det følgende benævnt »HPAI«).
            
         
               (3)
            
            
               USA er opført i del 1 i bilag I til forordning (EF) nr. 798/2008 som et tredjeland, hvorfra import af og transit gennem Unionen af varerne er tilladt fra hele landet.
            
         
               (4)
            
            
               En aftale mellem Unionen og USA (4) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i Unionen eller i USA (i det følgende benævnt »aftalen«).
            
         
               (5)
            
            
               Den 15. januar 2016 bekræftede USA tilstedeværelsen af HPAI af subtype H7N8 på en bedrift i staten Indiana, og det kan derfor ikke længere betragtes som frit for denne sygdom. Veterinærmyndighederne i USA suspenderede øjeblikkeligt udstedelsen af veterinærcertifikater for sendinger af varer bestemt for eksport til Unionen fra staten Indiana. De har også gennemført sanering med henblik på at bekæmpe HPAI og begrænse spredning heraf.
            
         
               (6)
            
            
               Som følge af dette udbrud blev gennemførelsesforordning (EU) 2016/148 (5) om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza af subtype H7N8 vedtaget, med henblik på at begrænse indførsel til Unionen af varer fra staten Indiana.
            
         
               (7)
            
            
               USA har endvidere indsendt opdaterede oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har nu evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der er blevet stillet af USA, er det rimeligt at ændre forbuddet mod indførsel til Unionen af visse varer til kun at omfatte visse dele af staten Indiana, for hvilke veterinærmyndighederne i USA har indført restriktioner på grund af tidligere udbrud.
            
         
               (8)
            
            
               USA har desuden meddelt, at det i løbet af januar 2016 afsluttede rengørings- og desinfektionsforanstaltninger efter sanering af fjerkræ på den bedrift, hvor udbruddet af HPAI blev konstateret samt på andre bedrifter, der er epidemiologisk forbundet med den pågældende bedrift. Der bør angives en dato for, hvornår de dele af landet, for hvilke der er indført veterinære restriktioner i forbindelse med disse udbrud, igen kan betragtes som frie for HPAI, og for hvornår import til Unionen af visse fjerkræprodukter med oprindelse i disse områder igen bør tillades.
            
         
               (9)
            
            
               Bilag I til forordning (EF) nr. 798/2008 bør derfor ændres.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Del 1 i bilag I til forordning (EF) nr. 798/2008 ændres som angivet i bilaget til denne forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. marts 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 343 af 22.12.2009, s. 74.
   
      (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
   
      (4)  Aftale mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på vegne af Det Europæiske Fællesskab ved Rådets afgørelse 98/258/EF (EFT L 118 af 21.4.1998, s. 1).
   
      (5)  Kommissionens gennemførelsesforordning (EU) 2016/148 af 4. februar 2016 om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza af subtype H7N8 (EUT L 30 af 5.2.2016, s. 17).
   
      BILAG
      I del 1 i bilag I til forordning (EF) nr. 798/2008 affattes oplysningerne vedrørende staten Indiana US-2.21.1 i USA således:
      
         
                     Tredjelandets eller områdets ISO-kode og navn
                  
                  
                     Tredjelandets, områdets, zonens eller segmentets kode
                  
                  
                     Beskrivelse af tredjelandet, området, zonen eller segmentet
                  
                  
                     Veterinærcertifikat
                  
                  
                     Særlige betingelser
                  
                  
                     Særlige betingelser
                  
                  
                     Status mht. overvågning for aviær influenza
                  
                  
                     Status mht. vaccination mod aviær influenza
                  
                  
                     Salmonellabekæmpelsesstatus (6)
                  
               
                     Model(ler)
                  
                  
                     Supplerende garantier
                  
                  
                     Slutdato (1)
                  
                  
                     Startdato (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     »US — USA
                  
                  
                     US-2.21.1
                  
                  
                     Staten Indiana:
                     
                                  
                              
                              
                                 Dubois County
                              
                           
                                  
                              
                              
                                 Martin County
                              
                           
                  
                     WGM
                  
                  
                     VIII
                  
                  
                     P2
                  
                  
                     15.1.2016
                  
                  
                     1.5.2016
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1«